text: इसके अलावा जम्मू-कश्मीर लाइट इन्फेंटरी के मेजर विजयंत बिष्ट को कीर्ति चक्र दिया गया। शौर्य चक्र राजपूत रेजिमेंट के कैप्टन रोहित शुक्ला, विशेष बलों के कैप्टन अभिनव शुक्ला और कैप्टन प्रदीप शौरी आर्य, ग्रेनडियर रेजिमेंट के हवलदार मुबारक अली, गोरखा राइफल्स के हलवदार रबींद्र थापा, विशेष बलों के लांस नायक नरेंद्र सिंह, जम्मू-कश्मीर लाइट इन्फेंटरी के नायक बदर हुसैन और विशेष बलों के पैराट्रूपर मांचू को दिया जाएगा।